**ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ**

**ΠΑΝΕΠΙΣΤΗΜΙΟ ΑΘΗΝΩΝ**

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΦΑΡΜΑΚΕΥΤΙΚΗΣ**

**ΓΡΑΜΜΑΤΕΙΑ**

**ΑΝΑΚΟΙΝΩΣΗ ΓΙΑ ΤΟ ΥΠΟΧΡΕΩΤΙΚΟ ΜΑΘΗΜΑ**

**«ΦΑΡΜΑΚΕΥΤΙΚΗ ΦΡΟΝΤΙΔΑ»**

**ΤΟΥ ΠΡΟΓΡΑΜΜΑΤΟΣ ΣΠΟΥΔΩΝ ΤΟΥ INTEGRATED MASTER»**

Ενημερώνουμε τους φοιτητές του Τμήματος που εντάσσονται στο Πρόγραμμα Σπουδών του Integrated Master και έχουν ήδη εξεταστεί επιτυχώς στο μάθημα επιλογής του παλαιού Προγράμματος Σπουδών με τίτλο «Σεμιναριακά Μαθήματα: Φαρμακευτική Φροντίδα», ότι κατόπιν της από 1-11-2023 απόφασης της Συνέλευσης του Τμήματος, ισχύουν τα κάτωθι αναφορικά με το νέο υποχρεωτικό μάθημα με τίτλο «Φαρμακευτική Φροντίδα»:

 **Α. Για τους φοιτητές που πέρασαν το μάθημα επιλογής «Σεμιναριακά Μαθήματα: Φαρμακευτική Φροντίδα» πριν από τον Ιούνιο του 2023:**

1. Πρέπει να ξαναδώσουν εξετάσεις σύμφωνα με τη νέα ύλη και να επιτύχουν στο νέο υποχρεωτικό μάθημα (υπό το νέο τίτλο «Φαρμακευτική Φροντίδα», με το νέο κωδικό μαθήματος).
2. Το παλαιό μάθημα («Σεμιναριακά Μαθήματα: Φαρμακευτική Φροντίδα») συνεχίζει να θεωρείται στην αναλυτική βαθμολογία τους ως μάθημα "επιλογής" δηλ. σε συμφωνία με το "1" θα αντιστοιχεί σε κάτι διαφορετικό από το τρέχον, νέο μάθημα, του Integrated Master.

**Β. Για τους φοιτητές που πέρασαν το μάθημα επιλογής «Σεμιναριακά Μαθήματα: Φαρμακευτική Φροντίδα» από τον Ιούνιο του 2023 και έπειτα:**

1. Αναγνωρίζεται αυτόματα ως "υποχρεωτικό" διότι η ύλη είναι ακριβώς η ίδια. Το νέο μάθημα θα έχει νέο κωδικό. Οι φοιτητές που έχουν εξεταστεί επιτυχώς στο μάθημα επιλογής «Σεμιναριακά μαθήματα: Φαρμακευτική Φροντίδα» του παλαιού Προγράμματος, δεν χρειάζεται να ξαναδώσουν το υποχρεωτικό μάθημα «Φαρμακευτική Φροντίδα», το οποίο θα τους αναγνωρίζεται, με τον ίδιο βαθμό. Απαραίτητη προϋπόθεση για την αναγνώριση του μαθήματος είναι να δηλωθεί το μάθημα με τον νέο του κωδικό στην πρώτη διαθέσιμη εξεταστική περίοδο.
2. Το παλαιό μάθημα επιλογής που πέρασαν οι φοιτητές θα πάψει να υφίσταται ως "επιλογής" και θα πρέπει να δηλώσουν κάποιο άλλο μάθημα «επιλογής» στη θέση του, εφόσον τους υπολείπονται, για τη λήψη του τίτλου σπουδών, πιστωτικές μονάδες (ects) προερχόμενες από μαθήματα επιλογής.

Εκ της Γραμματείας

8/11/2023